**เจดีย์ภูธาตุ**

**ที่ตั้ง :**องค์การบริหารส่วนตำบลหนองยาว ซ.วัดหนองยาวใต้ ถ.พหลโยธิน ต.หนองยาว อ.เมืองสระบุรี

**ตำบล :**หนองยาว **อำเภอ :**เมือง **จังหวัด :**สระบุรี

**พิกัด DD :**14.465227 N, 100.90532 E **เขตลุ่มน้ำหลัก :**[ป่าสัก](https://db.sac.or.th/archaeology/archaeology/index?ArchaeologySearch%5Bmajor_waterway_id%5D=93)

**เขตลุ่มน้ำรอง :**[คลองหนองแซง](https://db.sac.or.th/archaeology/archaeology/index?ArchaeologySearch%5Bminor_waterway_id%5D=629), [คลองหนองเขื่อนช้าง](https://db.sac.or.th/archaeology/archaeology/index?ArchaeologySearch%5Bminor_waterway_id%5D=630)

เส้นทางเข้าสู่แหล่ง

จากกรุงเทพฯ ใช้ถนนพหลโยธิน (ทางหลวงหมายเลข 1) มุ่งหน้าจังหวัดสระบุรี เมื่อผ่านตำบลหนองขมิ้น อำเภอหนองแค จะเข้าสู่ตำบลหนองยาว อำเภอเมืองสระบุรี เมื่อผ่านบริเวณแยกยกระดับถนนบายพาสสระบุรีฝั่งตะวันออก (แยกไปนครราชสีมา) ไปประมาณ 600 เมตร จะพบซอยเข้าสู่วัดหนองยาวใต้และที่ทำการองค์การบริหารส่วนตำบลหนองยาวทางซ้ายมือ (ซอยติดกับโชว์รูมรถยนต์) เลี้ยวซ้ายเข้าซอยไปประมาณ 90 เมตร พบสามแยกให้เลี้ยวขวาตรงตามทางขึ้นเนินไปประมาณ 180 เมตร จะพบเจดีย์ภูธาตุทางขวามือ และที่ทำการองค์การบริหารส่วนตำบลหนองยาวทางซ้ายมือ

ประโยชน์ทางการท่องเที่ยว

[เป็นแหล่งท่องเที่ยว](https://db.sac.or.th/archaeology/archaeology/index?ArchaeologySearch%5Btourism_potential_id%5D=66) (เชิงวัฒนธรรม)

รายละเอียดทางการท่องเที่ยว

เจดีย์ภูธาตุเป็นเจดีย์ร้างที่ได้รับการขุดแต่งและบูรณปฏิสังขรณ์จากรมศิลปากรแล้ว ตั้งอยู่ในอาณาบริเวณของที่ทำการองค์การบริหารส่วนตำบลหนองยาว บริเวณเจดีย์ยังเป็นที่ตั้งของ “ศาลเจ้าพ่อขุนทองดำ” ซึ่งชาวบ้านเชื่อกันว่าเป็นผู้ที่สถิตอยู่ ณ เจดีย์แห่งนี้ เป็นที่เคารพสักการะของชาวบ้านหนองยาวและชุมชนใกล้เคียง กรมศิลปากรและท้องถิ่นให้การดูแลและทำนุบำรุงโบราณสถานเป็นอย่างดี มีการติดตั้งป้ายแสดงข้อมูลโบราณสถาน และตกแต่งภูมิทัศน์รอบเจดีย์ให้สวยงาม

ผู้สนใจสามารถเข้าเยี่ยมชมเจดีย์ภูธาตุได้ทุกวัน โดยไม่เสียค่าเข้าชม

หน่วยงานที่ดูแลรักษา

กรมศิลปากร, องค์การบริหารส่วนตำบลหนองยาว

การขึ้นทะเบียน

[ขึ้นทะเบียนของกรมศิลปากร](https://db.sac.or.th/archaeology/archaeology/index?ArchaeologySearch%5Bregistration_id%5D=69)

รายละเอียดการขึ้นทะเบียน

เจดีย์ภูธาตุได้รับการประกาศขึ้นทะเบียนโบราณสถานในราชกิจจานุเบกษา เล่ม 118 ตอนที่ 33ง วันที่ 9 เมษายน 2544 เรื่อง ขึ้นทะเบียนโบราณสถานและกำหนดเขตที่ดินโบราณสถาน (โบราณสถานเจดีย์ภูธาตุ)